Hver måned handler vores mæglere ETF’er og investeringsforeninger for omkring 5.000 kunder til deres automatiske Månedsopsparinger. Og det er gået godt siden 2013 – lige indtil den 5. april, hvor der skete en manuel fejl.

Her købte vores mæglere en for stor mængde af investeringsbeviset Sparinvest INDEX Globale Akt Min Risiko. Det betød, at i stedet for en kurs på 137,62 – så betalte knap 1.600 kunder 139,15 per investeringsbevis. Det er en afvigelse på 1,5 % fra indre værdi.



﻿Kunderne er blevet kompenseret

Vi beklager selvfølgelig, at fejlen skete. Vi har nu gennemgået vores processer – for vi skal jo lære af sådan en episode, så det ikke sker igen. Og de berørte kunder er blevet kompenseret, så de har fået deres investeringsbeviser til den rigtige kurs.

Et unikt produkt

Nordnets Månedsopsparing er stadig et unikt produkt, som jeg håber, at du har lyst til at bruge. Du kan starte en automatisk opsparing i ETF’er og investeringsforeninger uden købskurtage. På den måde kan det betale sig at spare selv et mindre beløb op hver måned.

/Anne Buchardt, landechef

Læs mere om Månedsopsparingen her